OzLabs/hebrew-wiki-articles huggingface dataset:
נסים מבורך

נסים מבורך (1935 – 11 ביוני 2014) היה מבקר אמנות, מורה ומחבר ישראלי, יהודי יליד בולגריה. נודע במיוחד במאמרי בקורת על תערוכות, יצירות ואמנים שפורסמו בשנות ה-70 וה-80 במוסף "תרבות וספרות" של עיתון "הארץ".

==ביוגרפיה==
נסים מבורך נולד בסופיה בשנת 1935. בגיל 6 (בשנת 1941) הוא עלה לארץ ישראל המנדטורית והתיישב עם משפחתו בתל אביב. למד באוניברסיטה העברית בירושלים ובעת הלימודים התפרנס מציורים של ממצאי החפירות הארכאולוגיות שבהן השתתף. בהמשך עבד כמורה להיסטוריה, לגאוגרפיה ולתולדות האמנות בסמינר לוינסקי. הוא נסע לפריז בה סיים דוקטורט במדעי הרוח באוניברסיטת סורבון.

מבורך נודע בהסתייגותו מהאוונגרד האמנותי, כולל האמנות הקונספטואלית, בטענה שאינו ממלא את יעדיה המקוריים של האמנות - ליהנות, לספק ולרגש את האדם, ושהוא עלול להוות מפלט ליוצרים חסרי כישורים והכשרה אמנותית בסיסיים.

מבורך נפטר בשנת 2014.

==ספרים==
===סיפורים קצרים===
*1976 - "דין וחשבון" -הוצאת הקיבוץ המאוחד - סיפור
*2003 - צנעת הפרט", הוצאת ירון גולן - 30 סיפורים

==קישורים חיצוניים==
* 
* 
* 

ממאמריו:

* [http://kaveret.colman.ac.il/files/02_2017/13_31.pdf שתי מהפכות באמנות החזותית] כוורת 13, 2006
* [https://outset.org.uk/wp-content/uploads/HAARETZ_newspaper_June_19th_2015_-_Shany_Littman_on_Tsibi_Geva_archeology_of_the_present.pdfעל ביקורתו של מבורך] על יצירתו של ציבי גבע

קטגוריה:מבקרי אמנות ישראלים
קטגוריה:מבקרי אמנות יהודים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פריז
קטגוריה:סגל הארץ
קטגוריה:ישראלים ילידי בולגריה
קטגוריה:עולים במלחמת העולם השנייה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1935
קטגוריה:ישראלים שנפטרו ב-2014
צי האוויר השני (לופטוואפה)

צי האוויר השני (בגרמנית: Luftflotte 2) היה אחד היחידות שלחמו במסגרת הלופטוואפה במלחמת העולם השנייה.

==היסטוריה==
צי האוויר הוקם ב-1 בפברואר 1939, ולמפקדו מונה הלמוט פלמי. צי האוויר שהה במהלך המערכה בפולין במערב גרמניה, ולאחר מכן לחם במהלך המערכה על צרפת והקרב על בריטניה. במהלך מבצע ברברוסה העניקו כוחות צי האוויר סיוע לכוחות קבוצת ארמיות מרכז, ולאחר מכן פעלו כוחות צי האוויר בצפון אפריקה והים התיכון. בשנת 1944 הוצב צי האוויר באיטליה, וב-27 בספטמבר 1944 פורק צי האוויר.

==מפקדים==
* הלמוט פלמי (1 בפברואר 1939 – 12 בינואר 1940)
* אלברט קסלרינג (12 בינואר 1940 – 12 ביוני 1943)
* וולפרם פון ריכטהופן (12 ביוני 1943 – 27 בספטמבר 1944)

==סדר הכוחות==
===המערכה בפולין===
במהלך המערכה בפולין כלל צי האוויר את היחידות הבאות:
* דיוויזיית האוויר ה-3
* דיוויזיית האוויר ה-4
* פיקוד הלופטגאו XI
* פיקוד הלופטגאו VI

===המערכה על צרפת===
מהלך המערכה על צרפת כלל צי האוויר את היחידות הבאות:
* קורפוס האוויר המיוחד ה-2
* קורפוס האוויר ה-4
* קורפוס האוויר ה-8
* פיקוד הלופטגאו XI
* פיקוד הלופטגאו VI
* קורפוס הנ"מ ה-2

===מבצע ברברוסה===
מהלך מבצע ברברוסה כלל צי האוויר את היחידות הבאות:
* קורפוס האוויר ה-2
* קורפוס האוויר ה-8
* קורפוס הנ"מ ה-1
* פיקוד הלופטגאו II

==קישורים חיצוניים==
* [http://www.lexikon-der-wehrmacht.de/Gliederungen/Luftflotten/Luftflotte2.htm צי האוויר השני] באתר lexikon-der-wehrmacht 
* [http://www.ww2.dk/air/hq/lfl2.htm צי האוויר השני] באתר Luftwaffe, 1933-45 

קטגוריה:יחידות הלופטוואפה
יחסי אוזבקיסטן–אזרבייג'ן

יחסי אוזבקיסטן–אזרבייג'ן הם יחסי החוץ שבין רפובליקת אוזבקיסטן לבין הרפובליקה של אזרבייג'ן. לשתי המדינות היסטוריה משותפת שמשתרעת על פני שנים רבות. האוזבקים והאזרים קיימו קשרים היסטוריים הדוקים שכן המנהיגים, התרבות, הדת, המסורת והשפה בין המדינות והעמים משותפת. במשך שנים רבות, שתי המדינות היוו חלק מברית המועצות. עשרות אלפי אזרים מצאו מקלט באוזבקיסטן במהלך דיכוי המוני שאירע בשנות השלושים. כיום, מעל 40,000 אזרים משתתפים באופן פעיל בתחומים החברתיים, הציבוריים והכלכליים בחברה האוזבקית. כמו כן, לאחר רעידת האדמה ההרסנית באוזבקיסטן באפריל 1996, האזרים נתנו את אחת מחבילות הסיוע הגדולות ביותר לאוזבקיסטן, ואזרחי אזרבייג'ן סייעו רבות לשיקום הבירה, טשקנט.

שתי המדינות כוננו יחסים דיפלומטיים רשמית ב-2 באוקטובר 1995. מאז 1996, אזרבייג'ן מחזיקה שגרירות בטשקנט, ומאז 1998, אוזבקיסטן מחזיקה שגרירות בבאקו.

== היסטוריה ==
ביקורי ראשי המדינות הביאו לפיתוח והתקדמות היחסים הדו צדדיים בין המדינות. הביקור הרשמי הראשון של נשיא אוזבקיסטן, אסלאם קרימוב, ב-26 עד 27 במאי 1996, הביא לחתימת הסכם בין שתי הממשלות במסגרת הבנה הדדית. במסגרת הביקור, נשיא אוזבקיסטן קיבל תואר דוקטור לשם כבוד באוניברסיטת באקו. במהלך הביקור, איידר אלייב נשא נאום שבו הוא ציין כי ביקורים של מנהיגי מדינות דוברי שפות טורקיות תורמים להתפחות שיתוף הפעולה בין מדינות אלה, בין עם הרחבת הקשרים התרבותיים והרוחניים ובין עם פיתוח היחסים הכלכליים ביניהן.

היידר אלייב ביקר באוזבקיסטן ב-18 עד 19 ביוני 1997. במהלך הביקור, נחתמו 19 מזכרי הבנות בטשקנט. אחד המזכרים התבטא בפיתוח שיתוף הפעולה וחיזוק היחסים בין המדינות. נשיא אוזבקיסטן ציין כי היחסים בין המדינות יאופיינו בשיתוף פעולה אסטרטגי. בפגישתם של שני הנשיאים נדונו גם נושאים בעלי עניין משותף וכן הנשיאים החליפו דעות לגבי היבטים שונים של שיתופי פעולה. ב-19 ביוני 1997, נשיא אזרבייג'ן קיבל תואר דוקטור לשם כבוד באוניברסיטת טשקנט.

ככלל, פגישות בין נשיאי אזרבייג'ן ואוזבקיסטן במסגרת ארגונים בינלאומיים כגון נאט"ו, הביאו לחיזוק היחסים בין שתי המדינות. ב-23 עד 24 במרץ 2004, אילהם אלייב ביקר באוזבקיסטן, במהלך ביקורו שני מנהיגי המדינות קיימו מפגש שבו שני הצדדים הקדישו תשומת לב רבה להתפתחות שיתוף הפעולה הכלכלי, כולל הגדלת מחזור הסחר ההדדי, התחבורה והאנרגיה, וכן הרחבת היחסים ההומניטרים והתרבותיים.

ב-11 בספטמבר 2008, אסלאם קרימוב, ביקר רשימת באזרבייג'ן. לאחר פגישתם של שני הנשיאים, התקיים טקס חתימת האמנות בין המדינות, שרובם התמקדו בפיתוח שיתופי הפעולה, חילופי מידע, הגנה הדדית, הגנת הסביבה, התקשורת ועוד.

== יחסים כלכליים ==
הוועדה הבין-ממשלתית המשותפת לשיתוף פעולה בינלאומי בין אוזבקיסטן לבין אזרבייג'ן תורמת לפיתוח שיתוך הפעולה המסחרי והכלכלי בין המדינות. עד 2013, התקיימו שמונה ישיבות של וועדה זו. הפגישה האחרונה התקיימה ב-8 בספטמבר 2012. עם זאת, היקף מחזור הסחר בין אוזבקיסטן לאזרבייג'ן (25.9 מיליון דולר אמריקאי ב-2012 ומעל 23.5 מיליון דולר אמריקאי עד סוף ששת החודשים הראשונים של 2013) אינו משקף את הפוטנציאל האמיתי של וועידה זו.

== ראו גם ==
* יחסי אזרבייג'ן–רוסיה
* יחסי אוזבקיסטן–רוסיה

== קישורים חיצוניים ==

* [http://www.mfa.gov.az/files/file/Azerbaijan_-_Uzbekistan_relations_18.09.2014.pdf יחסי המדינות, באתר משרד החוץ האזרבייג'ני]
* [http://www.tashkent.mfa.gov.az/en/content/3 יחסי המדינות, באתר השגרירות האזרבייג'נית בטשקנט] 

== הערות שוליים ==
ויריך פיליפ פון דאון

הרוזן ויריך פיליפ פון דאון (בגרמנית: Wirich Philipp von und zu Daun; 19 באוקטובר 1669 - 30 ביולי 1741), היה גנרל-פלדמרשל אוסטרי בצבא הקיסרי, אשר לחם במלחמת הירושה הספרדית, ואביו של לאופולד יוזף פון דאון.

==ביוגרפיה==
פון דאון נולד ב-19 באוקטובר 1669 בווינה, לרוזן וילהלם פון דאון, שהיה גם הוא גנרל-פלדמרשל בצבא הקיסרי. הוא שירת במלחמת הירושה הספרדית תחת פיקודו של הנסיך אויגן מסבויה והצליח מאוד בהגנה על טורינו בשנת 1706, ולאחר מכן הוא גם הטיל מצור וכבש את גאטה ב-30 בספטמבר 1707. בשנת 1710 הוא קיבל את התואר נסיך טאנו.

לאחר המלחמה, בשנת 1713 מונה פון דאון לאוסטרי הראשון שכיהן כמשנה למלך בנאפולי. בשנת 1718 הוא נחל תבוסה בקרב מילאצו הראשון במהלך מלחמת הברית המרובעת, כאשר ספרד פלשה לסיציליה.

מפברואר עד אוקטובר 1725 היה פון דאון המושל ההבסבורגי בארצות השפלה האוסטריות, כממלא מקום, עד לבואה של המושלת החדשה, מריה אליזבת, ארכידוכסית אוסטריה, אחותו של קרל השישי, קיסר האימפריה הרומית הקדושה. פון דאון ערך רפורמות לשיפור המצב, לאחר ניהולו הכושל של קודמו, הרקול-לואי טורינטי, מרקיז פריה, ושילב את כוחות הצבא הבלגי בתוך הצבא הקיסרי.

בין השנים 1725–1736 הוא כיהן כמושל דוכסות מילאנו, וב-30 ביולי 1741 הוא מת ונקבר בווינה.

==קישורים חיצוניים==

==הערות שוליים==

קטגוריה:וינה: אישים
קטגוריה:ילידי 1669
קטגוריה:נפטרים ב-1741
משה קונינסקי

משה קונינסקי (נולד ב-23 באוקטובר 1964) הוא ראש עיריית כרמיאל.

==ביוגרפיה==
קונינסקי נולד בחיפה. היה פעיל בתנועת הצופים ופעיל ספורטיבית בענפי ספורט שונים, בעיקר בטניס. שירת בצה"ל בחיל הקשר והתקשוב ובין השאר הדריך בבה"ד 7. סיים לימודי תואר ראשון באוניברסיטת תל אביב בתקשורת, מדע המדינה ומנהל ציבורי ותואר שני באוניברסיטת חיפה במנהל ציבורי ומדיניות ציבורית עם התמחות בשלטון המקומי.

בשנים 1990 – 1994 ניהל שורה של מתנ"סים ברמת גן ובתל אביב ובתפקידו האחרון היה מנהל מרכז הספורט וסגן מנהל מרכז קהילתי בנווה שרת. ב-1994 מונה למנהל היחידה לאירועים, אליפויות וחוגים במחלקה לספורט וחינוך גופני בעיריית תל אביב-יפו ולאחר שנתיים מונה לנהל את המדור לחינוך גופני בעירייה.

ב-1998 מונה לסמנכ"ל התאחדות הספורט לבתי הספר בישראל וב-2001 מונה למנכ"ל ההתאחדות, תפקיד בו שימש עד 2018. במשך השנים שימש כדירקטור בשורה ארוכה של גופים ועמותות בתחום הספורט.

משנת 1994 תושב כרמיאל. במקביל לעבודותיו בתחום הספורט הארצי, שימש כחבר במועצת ההורים העירונית והיה פעיל מאוד בגופי הספורט בעיר. בין השאר לקח חלק בהקמת וניהול קבוצת כדורסל הנשים, נירוסופט כרמיאל.

בשנת 2013 התמודד לראשונה כמועמד לראשות עיריית כרמיאל בבחירות לרשויות המקומיות בישראל (2013), והפסיד בהתמודדות מול ראש העיר שכיהן אז, עדי אלדר. כיושב ראש סיעתו למועצת העיר, "רק כרמיאל" שימש כיושב ראש האופוזיציה במועצה והיה חבר במספר וועדות עירוניות.

באוקטובר 2017 הכריז קונינסקי על התמודדותו לתפקיד ראש עיריית כרמיאל בבחירות לרשויות המקומיות באוקטובר 2018. שאר המתמודדים לתפקיד היו רינה גרינברג, רותם ינאי, רותם בז'רנו וגיורא צ'שקין. קונינסקי ניצח בסיבוב הראשון עם 43% מהקולות ונבחר לראש העירייה.

בנובמבר 2022, נעצרה אשתו, עו"ד סוזי קונינסקי, בחשד כי סחטה באיומים איש עסקים, אלון אזולאי, שמציג את עצמו כמועמד לראשות העיר בבחירות לרשויות המקומיות של 2023, לבל יתמודד בבחירות לראשות עיריית כרמיאל מול בעלה. היא הכחישה את החשדות וטענה כי היא זו שנסחטת ומאוימת.

ב-8 בפברואר 2024 בנו של קונינסקי, רב-סרן במילואים נפצע מרסיסים ברצועת עזה במהלך מלחמת חרבות ברזל.

==קישורים חיצוניים==

* [https://www.zhk.co.il/תחושת-היסטוריה-באוויר-נפתחה-הקדנציה-ה/ גיל דובריש, תחושת היסטוריה באוויר: נפתחה הקדנציה החדשה, 22 בנובמבר 2018, זוהר הצפון]

==הערות שוליים==

קטגוריה:ראשי עיריית כרמיאל
קטגוריה:בוגרי תנועת הצופים בישראל
קטגוריה:בוגרי אוניברסיטת תל אביב
קטגוריה:ראשי רשויות מקומיות מטעם כולנו
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1964
אלפונסו הרביעי ד'אסטה, דוכס מודנה

אלפונסו הרביעי ד'אסטה, דוכס מודנה (באיטלקית: Alfonso IV d'Este; 2 בפברואר 1634 - 16 ביולי 1662), היה דוכס מודנה בין השנים 1658–1662, ואביה של מרי ממודנה, אשתו של ג'יימס השני, מלך אנגליה.

==ביוגרפיה==
אלפונסו נולד ב-2 בפברואר 1634 במודנה, והיה הבן הבכור של פרנצ'סקו הראשון ד'אסטה, דוכס מודנה, ואשתו הראשונה, מריה קטרינה פארנזה. ב-27 במאי 1655 הוא התחתן עם לאורה מרטינוצי, אחייניתו של הקרדינל מאזארן, ובכך קיווה לחזק את הברית עם צרפת, ממנה נולדו לו שני ילדים. בשנת 1658 מת אביו, ואלפונסו עלה לשלטון במקומו. בשנת 1659 הסתיימה מלחמת צרפת-ספרד, ומודנה קיבלה את העיר קורג'ו בשל תמיכתה בצרפת. אלפונסו סבל ממחלת שיגדון ושחפת, וב-16 ביולי 1662 הוא מת במודנה, ובנו פרנצ'סקו השני ד'אסטה, דוכס מודנה עלה לשלטון במקומו, תוך שאשתו משמשת כעוצרת עד לבגרותו.

==משפחתו==
ב-27 במאי 1655 התחתן אלפונסו עם לאורה מרטינוצי, בתם של הירונימוס מרטינוצי ולאורה מרגריטה מזריני, ממנה נולדו לו שני ילדים:
* מרי ממודנה (1658–1718), התחתנה עם ג'יימס השני, מלך אנגליה
* פרנצ'סקו השני ד'אסטה, דוכס מודנה (1660–1694)

== אילן יוחסין ==

==קישורים חיצוניים==

קטגוריה:בית אסטה
קטגוריה:ילידי 1634
קטגוריה:נפטרים ב-1662
יחסי אוזבקיסטן – איחוד האמירויות הערביות

שגרירות אוזבקיסטן באבו דאבי
יחסי אוזבקיסטן–איחוד האמירויות הערביות (באוזבקית: Birlashgan Arab Amirliklari munosabatlari, בערבית: العلاقات الأوزبكستانية الإماراتية) הם יחסי החוץ בין רפובליקת אוזבקיסטן ובין איחוד האמירויות הערביות.

== היסטוריה ==
שתי המדינות כוננו יחסים דיפלומטיים רשמיים ב-25 באוקטובר 1992. לאחר שאוזבקיסטן הכריזה על עצמאותה, ראשי איחוד האמירויות הערביות ערכו מספר ביקורים מדרג גבוה רשמיים באוקטובר 2017. כמו כן, שרי החוץ, האוצר, האנרגיה, הסחר, החוץ והכלכלה האוזבקים ערכו מספר ביקורים רשמיים באיחוד האמירויות הערביות. נשיא אוזבקיסטן ביקר באיחוד האמירויות הערביות ב-17 עד 18 במרץ 2008, במהלך הביקור נחתמו 28 מזכרי הבנות ואמנות ממשלתיים ומחלקתיים. ביקור זה תרם לפיתוח היחסים הדו-צדדיים בין המדינות.

בשנת 1992, נפתחה הקונסוליה הכללית של אוזבקיסטן בדובאי, ובשנת 2007 נפתחה השגרירות האוזבקית באבו דאבי. איחוד האמירויות הערביות מחזיקה שגרירות בטשקנט. בחודש יוני 2004, ממשלת איחוד האמירויות הערביות החליטה לפתוח קונסוליה כללית באוזבקיסטן, ביוני 2010, הקונסוליה הכללית בטשקנט הוסבה לשגרירות של איחוד האמירויות הערביות באוזבקיסטן.

ב-7 במאי 2018, שבקט מירזייאיב קיבל בברכה את סגן ראש הממשלה של איחוד האמירויות הערביות, מנסור בן זאיד אל נעיין. מיריזייאיב ציין כי היחסים בין המדינות לבביים, והיחסים "עולים" לשלב חדש ואיכותי. במהלך המפדש נדונו הכיוונים העיקריים של שיתוף הפעולה הדו-צדדי בין המדינות, וכן פיתוח היחסים במגזרי האנרגיה, הבנייה, התעשייה, התיירות והחקלאות.

== יחסים כלכליים ==
בשנת 2014, היקף מחזור הסחר בין אוזבקיסטן לבין איחוד האמירויות הערביות הסתכם ב-120.2 מיליון דולר אמריקאי (72.4 מיליון דולר אמריקאי ייצוא אוזבקי ו-47.8 מיליון דולר אמריקאי יצוא מאיחוד האמירויות הערביות). היצוא העיקרי של אוזבקיסטן מורכב מסיבי כותנה גולמית, משי, מוצרים חקלאיים ושירותים. היצוא העיקרי של איחוד האמירויות הערביות מורכב ממכונות חשמל, מזון, ריהוט, כלי רכב, ביגוד וספורט.

מעל 80 חברות שמקורן באיחוד האמירויות הערביות פועלות ברחבי אוזבקיסטן, שמתוכם 35 חברות בבעלות מלאה של מדינת האמירויות. בחודש מאי 2008, השר לשיתוף פעולה ופיתוח הבינלאומי של איחוד האמירויות הערביות ביקר בטשקנט, במהלכו התקיימה הוועדה הראשונה הבין-ממשלתית האוזבקית-האמירויות.

==קישורים חיצוניים==

== הערות שוליים ==
פרנצ'סקו השני ד'אסטה, דוכס מודנה

פרנצ'סקו השני ד'אסטה, דוכס מודנה (באיטלקית: Francesco II d'Este; 6 במרץ 1660 – 6 בספטמבר 1694), היה דוכס מודנה בין השנים 1662–1694.

==ביוגרפיה==
פרנצ'סקו נולד ב-6 במרץ 1660 במודנה, לאלפונסו הרביעי ד'אסטה, דוכס מודנה וללאורה מרטינוצי, בתם של הירונימוס מרטינוצי ולאורה מרגריטה מאזריני, ואחייניתו של הקרדינל מאזארן. אחותו, מרי ממודנה, התחתנה בשנת 1673 עם ג'יימס, הנסיך מוויילס והפכה למלכת אנגליה בשנת 1685.

בשנת 1662, בהיותו בן שנתיים, מת אביו, ופרנצ'סקו עלה לשלטון במקומו, תוך שאמו משמשת כעוצרת עד לשנת 1674.

מדיניות החוץ של פרנצ'סקו הושפעה מדרישותיו של לואי הארבעה עשר, מלך צרפת, שהיה הפטרון של אחותו לאחר 1688, אולם הוא התנגד לניסיונות הצרפתיים להתערב בדוכסות. על מנת לחזק את הברת בין צרפת ומודנה, הוצע לפרנצ'סקו להתחתן עם ביאטריס הירונימה דה לורן, בתו הבכורה של פרנסואה מארי דה לורן, נסיך לילבון, אולם לבסוף הוא התחתן עם מריה מרגריטה פארנזה.

פרנצ'סקו למד בילדותו לנגן בכינור, ובשל אהדתו למוזיקה, הוא העסיק בחצרו את ג'ובאני מריה בונונצ'יני.

ב-6 בספטמבר 1694 מת פרנצ'סקו במודנה ללא ילדים, ודודו רינלדו השלישי ד'אסטה, דוכס מודנה עלה לשלטון במקומו.

==אילן יוחסין==

==קישורים חיצוניים==

קטגוריה:בית אסטה
קטגוריה:ילידי 1660
קטגוריה:נפטרים ב-1694
מיכאל מושקוביץ

מיכאל אברהם מושקוביץ (נולד ב-18 באפריל 1998) הוא כדורסלן ישראלי המשחק בעמדת הפאוור פורוורד בקבוצת הכדורסל של אוניברסיטת פנסילבניה מליגת המכללות האמריקאית.

== ביוגרפיה ==
מושקוביץ גדל בירושלים ושיחק בילדותו באגודות הנוער אסא זיו והפועל ירושלים. בגיל 14 הצטרף לאקדמיית הכדורסל של וינגייט והצטרף בקיץ 2016 לסגל הבוגר של הפועל ירושלים. תחילה הוא שיחק במסגרת הכרטיס הכפול במכבי מעלה אדומים מהליגה הארצית ועונה לאחר מכן שיחק במכבי רעננה בליגה הלאומית.

==נבחרת לאומית==
מושקוביץ השתתף עם נבחרת העתודה באליפות אירופה לשנת 2017 וזכה עמה במדליית הכסף לאחר שהגיעו עד הגמר בו הפסידו ליוון המארחת. הוא סיים את האליפות עם ממוצע של 3 נקודות, 4.3 ריבאונדים ו-1.1 אסיסטים למשחק.

שנה לאחר מכן מושקוביץ ונבחרת העתודה השתתפו באליפות שנערכה בקמניץ שבגרמניה וזכו לראשונה במדליית הזהב אחרי ניצחון בגמר על נבחרת קרואטיה 80:66.

==קישורים חיצוניים==

* [http://archive.fiba.com/pages/eng/fa/p/rpp//q/Michael%20Moshkovitz/pid//_//players.html פרופיל] באתר פיב"א

==הערות שוליים==

קטגוריה:כדורסלנים ישראלים
קטגוריה:כדורסלני מכבי מעלה אדומים
קטגוריה:כדורסלני הפועל ירושלים
קטגוריה:כדורסלני מכבי רעננה
קטגוריה:ירושלים: כדורסלנים
קטגוריה:כדורסלנים ישראלים בליגת המכללות בארצות הברית
קטגוריה:ישראלים שנולדו ב-1998
Goin' Back to Indiana

Goin' Back to Indiana הוא אלבומם השישי של חברי להקת "חמישיית הג'קסונים". האלבום הוא תיעוד של הופעת הספיישל של הלהקה ששודרה בערוץ ABC ב-16 בספטמבר 1971.

הספיישל כלל הופעה של הקומיקאים ביל קוסבי וטום סמות'רס, הזמרים בובי דארין ודיאנה רוס, שחקני הפוטבול רוזי גריר ובן דווידסון ושחקני הכדורסל אלג'ין ביילור, ביל ראסל ואלווין הייז. מכירות האלבום הגיעו ל-2.6 מיליון עותקים.

==הוצאה מחודשת==
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Goin' Back to Indiana" יצא על תקליטור יחד עם האלבום "Lookin' Through the Windows". בגרסה זאת נוספו כשירי בונוס השיר "Love Song" וביצוע בהופעה לשיר "Who's Lovin' You", שהופיע לראשונה בפסקול לסרט הטלוויזיה "The Jacksons: An American Dream" (1992).

==רשימת השירים==

==קישורים חיצוניים==

קטגוריה:אלבומי חמישיית הג'קסונים
קטגוריה:אלבומי הופעה באנגלית
קטגוריה:פסקולי טלוויזיה
קטגוריה:אלבומי חברת מוטאון
אודוארדו פארנזה, נסיך הכתר של פארמה

אודוארדו פארנזה, נסיך הכתר של פארמה (באיטלקית: Odoardo II Farnese; 12 באוגוסט 1666 – 6 בספטמבר 1693), היה הבן הבכור של ראנוצ'ו השני פארנזה, דוכס פארמה, נסיך הכתר של דוכסות פארמה, ואביה של אליזבטה, מלכת ספרד.

== ביוגרפיה ==
אודוארדו נולד ב-12 באוגוסט 1666 בפארמה, לראנוצ'ו השני פארנזה, דוכס פארמה ולאיזבלה ד'אסטה, דוכסית פארמה, בתם של פרנצ'סקו הראשון ד'אסטה, דוכס מודנה ומריה קטרינה פארנזה. אמו מתה שנים עשר ימים לאחר לידתו, ומאוחר יותר התחתן אביו עם מריה ד'אסטה, ממנה היו לו עוד 9 ילדים, ביניהם פרנצ'סקו פארנזה, דוכס פארמה.

ב-3 באפריל 1690 התחתן אודוארדו על ידי שליח עם דורותיאה סופיה, רוזנת פפאלץ-נויבורג, בתם של פיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט, ואחותם של קיסרית האימפריה הרומית הקדושה, מלכת פורטוגל ומלכת ספרד, וב-17 במאי 1690 נערך טקס הנישואים הרשמי. הנישואים היו הראשונים אי פעם בין נסיך איטלקי לנסיכה גרמנית. בנוסף, הכלה, אשר הייתה מקושרת לבתי המלוכה של אירופה, הביאה עמה נדוניה גדולה מאוד.

אודוארדו מת ב-6 בספטמבר 1693 בפארמה לפני אביו, וב-8 בדצמבר 1695 התחתנה אלמנתו עם אחיו למחצה פרנצ'סקו פארנזה, דוכס פארמה, אך לא היו לה ילדים ממנו. לאחר מותם של אחיו פרנצ'סקו ואנטוניו ללא ילדים, הוחלט כי הדוכסות תעבור לנכדו פליפה, דוכס פארמה, שהיה בנה של בתו, אליזבטה פארנזה, מלכת ספרד.

== משפחתו ==
ב-3 באפריל 1690 התחתן אודוארדו על ידי שליח עם דורותיאה סופיה, רוזנת פפאלץ-נויבורג, בתם של פיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט, ממנה נולדו לו שני ילדים:
* אלסנדרו איגנציו פארנזה (1691-1693).
* אליזבטה פארנזה (1692-1766), התחתנה עם פליפה החמישי, מלך ספרד.

==אילן יוחסין==

==קישורים חיצוניים==

* 

קטגוריה:יורשי עצר שלא זכו למלוך
קטגוריה:אצולה איטלקית
קטגוריה:ילידי 1666
קטגוריה:נפטרים ב-1693
דורותיאה סופיה, רוזנת פפאלץ-נויבורג

דורותיאה סופיה, רוזנת פפאלץ-נויבורג (בגרמנית: Dorothea Sophie von Pfalz-Neuburg; 5 ביולי 1670 - 15 בספטמבר 1748), הייתה בתו של פיליפ וילהלם, הנסיך הבוחר מפפאלץ ואמה של אליזבטה פארנזה.

==ביוגרפיה==
דורותיאה סופיה נולדה בנויבורג ב-5 ביולי 1670, לפיליפ וילהלם, הנסיך הבוחר מפפאלץ ולאליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה, והייתה אחותם של קיסרית האימפריה הרומית הקדושה, מלכת פורטוגל ומלכת ספרד.

ב-3 באפריל 1690 התחתנה דורותיאה סופיה על ידי שליח עם אודוארדו פארנזה, נסיך הכתר של פארמה, וב-17 במאי 1690 נערך טקס הנישואים הרשמי. הנישואים היו הראשונים אי פעם בין נסיך איטלקי לנסיכה גרמנית. בנוסף, דורותיאה סופיה, אשר הייתה מקושרת לבתי המלוכה של אירופה, הביאה עמה נדוניה גדולה מאוד.

אודוארדו מת בשנת 1693 לפני אביו, וב-8 בדצמבר 1695 התחתנה דורותיאה סופיה עם אחיו למחצה פרנצ'סקו פארנזה, דוכס פארמה, אשר לא רצה להפסיד את הנדוניה של דורותיאה סופיה, אך לא היו לה ילדים ממנו. בשנת 1727 מת פרנצ'סקו ואחיו אנטוניו ירש אותו, אולם אף הוא מת בשנת 1731 ללא ילדים. בעקבות מותו של אנטוניו הוחלט כי הדוכסות תעבור לנכדה קרלוס, דוכס פארמה, שהיה בן בתה, אליזבטה פארנזה, מלכת ספרד, אולם הוא נאלץ למסור את הדוכסות לאוסטריה בעקבות מלחמת הירושה הפולנית. לאחר מלחמת הירושה האוסטרית קיבל נכדה פליפה, דוכס פארמה את הדוכסות, זמן קצר לאחר שב-15 בספטמבר 1748 מתה דורותיאה סופיה בפארמה.

==משפחתה==
ב-3 באפריל 1690 התחתנה דורותיאה סופיה עם אודוארדו פארנזה, נסיך הכתר של פארמה, ממנו נולדו לה שני ילדים:
* אלסנדרו איגנציו פארנזה (1691-1693).
* אליזבטה פארנזה (1692-1766), התחתנה עם פליפה החמישי, מלך ספרד.

==אילן יוחסין==

==קישורים חיצוניים==

* 

קטגוריה:רוזנים גרמנים
קטגוריה:בית ויטלסבאך
קטגוריה:ילידות 1670
קטגוריה:נפטרות ב-1748
מריה סופיה מנויבורג

מריה סופיה מנויבורג (בגרמנית: Maria Sophie von Pfalz-Neuburg; 6 באוגוסט 1666 - 4 באוגוסט 1699), הייתה בתו של פיליפ וילהלם, הנסיך הבוחר מפפאלץ ואשתו של פדרו השני, מלך פורטוגל.

==ביוגרפיה==
מריה סופיה נולדה בדיסלדורף ב-6 באוגוסט 1666, לפיליפ וילהלם, הנסיך הבוחר מפפאלץ ולאליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה, והייתה אחותם של קיסרית האימפריה הרומית הקדושה, דוכסית פארמה ומלכת ספרד.

ב-11 באוגוסט 1687 התחתנה מריה סופיה עם פדרו השני, מלך פורטוגל, אשר היה אלמן מאשתו הראשונה מריה פרנצ'סקה מסבויה, והיא הביאה עמה נדוניה של 100,000 פלורינים זהב. נישואי השניים היו מאושרים, ונולדו להם 7 ילדים, ובנוסף, מריה סופיה זכתה לאהדתה של בתה החורגת איזבל לואיזה, נסיכת ביירה, אולם היא מתה בצעירותה בשנת 1690. מריה סופיה הייתה מלכה עממית, אשר תמכה בנזקקים והייתה מעורבת רבות בפעולות צדקה, אולם היא מתה במפתיע ב-4 באוגוסט 1699, כתוצאה משושנה.

==משפחתה==
ב-11 באוגוסט 1687 התחתנה מריה סופיה עם פדרו השני, מלך פורטוגל, ממנו נולדו לה 7 ילדים:
* ז'ואאו, נסיך ברזיל (1688)
* ז'ואאו החמישי, מלך פורטוגל (1689–1750)
* פרנסיסקו, דוכס בז'ה (1691–1742)
* אנטוניו, נסיך פורטוגל (1695–1757)
* תרזה מריה (1696–1704)
* מנואל, רוזן אורם (1697–1766)
* פרנסיסקה ז'וזפה, נסיכת פורטוגל (1699–1736)

==אילן יוחסין==

==קישורים חיצוניים==

קטגוריה:אצולה גרמנית
קטגוריה:בית ויטלסבאך
קטגוריה:ילידות 1666
קטגוריה:נפטרים ב-1699
קטגוריה:מלכות רעיות מהמאה ה-17
עושים סדר

עושים סדר הייתה תוכנית אקטואליה ישראלית ששודרה בשידורי הטלוויזיה החינוכית הישראלית. התוכנית שודרה מ-2009 בערוץ 2, ערוץ 23 וערוץ עשר, והסתיימה ב-14 באוגוסט 2018 עם סגירת הטלוויזיה החינוכית.

על פי חוק השידור הציבורי הישראלי עם תחילת שידורי תאגיד השידור הישראלי אמורה הייתה להיסגר מחלקת האקטואליה של החינוכית ולהפסיק את שידור תוכניות אקטואליה. עם זאת, שידור התוכניות נמשך במתכונת מגזינית עד סיומן.

התוכנית הסתיימה ב-14 באוגוסט 2018, כאשר שודרה התוכנית האחרונה בערוץ עשר, ושידורי החינוכית הופסקו מוקדם יותר בלילה. בתוכנית זו, שנקראה בשם "עושים סדר - דו"ח מצב", המגישים בן כספית וגל גבאי הגישו ביחד וראיינו אנשי תקשורת ופוליטיקאים שונים כדי לסכם את מה שעבר על החברה הישראלית בשנותיה של התוכנית.

== מבנה התוכנית ==
את התוכנית הגישו לסירוגין גל גבאי ובן כספית. התוכנית עסקה באירועי היום וסיכמה אותם באמצעות ראיונות עם אנשים שונים. המגישים עסקו בנושאים החברתיים מזווית הראייה שלהם, תוך שימת דגש על נושאים חברתיים ותרבותיים בחברה הישראלית.

כמו כן, בתוכנית שולבו טורים אישיים של עיתונאים נבחרים המציגים בסגנון בהיר וממוקד את דעותיהם השונות.

== ראו גם ==
* הערב החדש
* תיק תקשורת

== קישורים חיצוניים ==
* 

* 
* 

קטגוריה:תוכניות טלוויזיה ישראליות
קטגוריה:הטלוויזיה החינוכית הישראלית - תוכניות אקטואליה
קטגוריה:סדרות טלוויזיה ישראליות שעלו לשידור בשנות ה-2000
HomeKit

HomeKit היא שלד תוכנה שפותחה על ידי אפל והושקה לראשונה עם השקתה של iOS 8. התוכנה מאפשרת למשתמשים להגדיר ולתקשר עם מכשירי חשמל חכמים באמצעות מכשירים שונים מבית אפל, ומאגדת את בקרי השליטה עליהם בתוך אפליקציה אחת.

על ידי הגדרת חדרים, פריטים ופעולות (Actions), ניתן לשלוט מרחוק על מכשירי החשמל התומכים בפרוטוקול התקשורת של HomeKit. ניתן להגדיר אוטומציות ותרחישים מורכבים שיתרחשו בבית באופן אוטומטי על ידי מיקום, לוח זמנים, או על ידי פקודה פשוטה לסירי.

== ראו גם ==
* סירי
* iOS

== קישורים חיצוניים ==
* [https://www.apple.com/homekit HomeKit], באתר אפל.
* [https://www.apple.com/shop/accessories/all-accessories/homekit דף המוצרים הנתמכים], באתר אפל.

2018 07
קטגוריה:אפליקציות ייחודיות למכשירי חברת אפל
מתחת לעור (תוכנית טלוויזיה)

מתחת לעור היא תוכנית טלוויזיה ישראלית לילדים ששודרה בטלוויזיה החינוכית הישראלית החל מיוני 2018 ועד לסגירת התחנה, ולאחר מכן עלתה לשידור בכאן חינוכית.

== מבנה התוכנית ==
מדי פרק, המנחה הילה קורח, והנסיינים ליאור דובדבני ואילן קובץ' יוצאים לבדוק איך עובד גוף האדם.

השלושה יענו על השאלות הכי מעניינות שקשורות לגוף האדם. דובדבני וקובץ' יחוו על בשרם (ועל ורידיהם, עצביהם ועורם) את כל מה שהגוף יכול לעשות. יחד עם הילה הם חושפים בעזרת ניסויים באולפן וברחוב, מערכונים, פינות, והרבה הרבה התנסויות - באולפן ובבתי החולים - את כל סודות גוף האדם.

== ראו גם ==
* אבודים בריבוע
* חשבון פשוט
* גלילאו
*החפרנים

== קישורים חיצוניים ==
* 

* "[https://www.kankids.org.il/program/?catId=1303 מתחת לעור]" באתר כאן חינוכית

קטגוריה:הטלוויזיה החינוכית הישראלית
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:כאן חינוכית: תוכניות וסדרות
קטגוריה:תוכניות טלוויזיה ישראליות לילדים
קטגוריה:תוכניות שצולמו באולפני הרצליה
קטגוריה:תוכניות טלוויזיה ישראליות שעלו לשידור בשנות ה-2010
פסל ולדימיר הגדול

אנדרטת ולדימיר הגדול (ברוסית: Па́мятник Влади́миру Вели́кому) היא אנדרטה בגובה של 17.5 מטרים לוולדימיר הראשון במוסקבה, הממוקמת על כיכר בורוביצקאיה במרכז מוסקבה.

הפסל נחנך ביום האחדות הלאומית ב-4 בנובמבר 2016 במעמד של נשיא רוסיה ולדימיר פוטין.

ולדימיר הראשון, המכונה גם ולדימיר הגדול, היה נסיך לוחם מיתולוגי שהקים גם את הכנסייה האורתודוקסית.

== גלריה ==
<gallery mode="packed" heights="120px">
קובץ:Opening ceremony of the monument to Vladimir the Great in Moscow (2016-11-04).ogv|חניכת האנדרטה
</gallery>
==קישורים חיצוניים==

*[https://www.haaretz.co.il/news/world/europe/.premium-1.3113282 על מרכז מוסקבה צופה ולדימיר חדש-ישן]

קטגוריה:מוסקבה: אנדרטאות
קטגוריה:פסלים (יצירות)
בנק מזון

חיילי צה"ל אורזים מזון בחבילות לנזקקים עבור [[קמחא דפסחא במחסן של אגודת יד ביד בלוד]] 
חיילי [[חיל הים של ארצות הברית ממיינים מזון בבנק מזון בסינגפור במסגרת פרויקט למען הקהילה]]
בנק מזון ב[[טורונטו המספק מזון ל-170 ארגוני עזרה]]
בנק מזון הוא ארגון ללא כוונת רווח, ארגון צדקה, המפיץ מזון לאלה שיש להם קושי לרכוש מספיק כדי למנוע רעב.

בצפון אמריקה ובאוסטרליה, בנקי מזון בדרך כלל פועלים בדגם של "מחסן". הם משתמשים כמרכז אחסון והפצה למחסנים קטנים יותר ובדרך כלל לא מחלקים מזון ישירות ללקוחות. לאחר שהמזון נאסף, ממויין ועובר בקרת איכות, בנקים אלו מפיצים אותו ללא כוונת רווח אל גופים שונים בקהילה או גופים ממשלתיים, כולל בתי תמחוי, מקלטים לחסרי בית, בתי יתומים, ובתי ספר. מחוץ לצפון אמריקה ואוסטרליה מתקיים לרוב דגם "קו החזית". בנקי מזון אלו מוסרים את רוב או כל המזון שלהם ישירות למשתמשי הקצה. 

לשני הדגמים, המקורות הגדולים ביותר של מזון הם מגדלים, יצרנים, מפיצים, קמעונאים, אשר הצטברו אצלם במהלך הרגיל של עסקיהם, עודפי מזון שאינם יכולים למכור. ישנם בנקי מזון המקבלים חלק ניכר של המזון שלהם מתורמים פרטיים, לרבות מתנדבים שלהם. לפעילות ארגונים אלו חפיפה ניכרת עם הצלת מזון מאובדן  ולקט.

בנק המזון הראשון בעולם St. Mary's Food Bank Alliance הוקם בפיניקס בארצות הברית בשנת 1967. בהמשך ארגון זה התמזג ב"פידינג אמריקה". ארגון זה מחלק מזון למיליוני אנשים ברחבי ארצות הברית. קלייר בבינו-פונטנוט שעומדת בראש הארגון נכללה בשנת 2020 ברשימת טיים 100. 

מאז 1967 אלפים רבים הוקמו בכל רחבי העולם. באירופה הצורך בבנקי מזון היה מועט עד לאחרונה בשל מערכות רווחה נרחבות, אך מספרם של בנקי המזון גדל במהירות לאחר המשבר הכלכלי העולמי ב-2008, שהחמיר את התנאים הכלכליים לבעלי הכנסות נמוכות.

== בנקי מזון בישראל ==
* לקט ישראל
* ארגון לתת
* פתחון לב
* חסדי נעמי
* אגודת יד ביד

== ראו גם ==
* פריגניזם
* ביטחון תזונתי
* הצלת מזון
* חוק עידוד תרומות מזון

==קישורים חיצוניים==

קטגוריה:תזונה
קטגוריה:עוני
קטגוריה:ארגוני עזרה
קטגוריה:תזונה בת קיימא
מוחמד האשם ח'אן

סרדאר מוחמד האשם ח'אן (בפשטו: سردار محمد هاشم خان, נולד ב-1884 ונפטר ב-26 באוקטובר 1953) היה פוליטיקאי אפגני אשר כיהן כראש ממשלת אפגניסטן בשנים 1929–1946. <ref></ref>
==קישורים חיצוניים==

== הערות שוליים ==

קטגוריה:ראשי ממשלת אפגניסטן
קטגוריה:ילידי 1885

קטגוריה:נפטרים ב-1953
יחסי אוזבקיסטן–בלגיה

יחסי אוזבקיסטן–בלגיה הם יחסי החוץ שבין רפובליקת אוזבקיסטן לבין ממלכת בלגיה.

== היסטוריה ==
מאז שאוזבקיסטן הכריזה על עצמאותה, שתי המדינות מחזקות את יחסיהן בעזרת מגעים פוליטיים שכוללים פגישות קבועות בין שרי החוץ הבלגיים והאוזבקים לענייני חוץ ומספר התייעצויות פוליטיות בבריסל ובטשקנט בשנים 2009,2010,2012 ו-2016. שתי המדינות כוננו יחסים דיפלומטיים רשמיים ב-10 במרץ 1992. בלגיה ואוזבקיסטן משתפות פעולה במגזרי הכלכלה והמסחר, וכן המדינות מנהלות דיאלוגים פוליטיים בארגונים בינלאומיים רבים. בין היתר, אוזבקיסטן הודיעה על תמיכתה במועמדותה של בלגיה לחברים הלא קבועים במועצת הביטחון של האו"ם לשנים 2019-2020.

ב-10 במרץ 2017, שתי המדינות ציינו 25 שנים של יחסים דיפלומטיים. סגן ראש הממשלה ושר החוץ הבלגי דידייה ריינדרס הצהירו כי בין המדינות קיימת מערכת יחסים דו-צדדית לבבית שמתגברת עם השנים, וכן ריינדרס ציין כי הוא מאחל לעם האוזבקי הרמוניה ושגשוג רב.

== ייצוג ==
* אוזבקיסטן מיוצגת בבלגיה על ידי שגרירות בבריסל.
* בלגיה מיוצגת באוזבקיסטן על ידי קונסוליה בטשקנט.

== הערות שוליים ==
מוחמד דאוד ח'אן

מוחמד דאוד ח'אן (בפשטו: سردار محمد داود خان, נולד ב-18 ביולי 1909 ונרצח ב-28 באפריל 1978) היה פוליטיקאי אפגני ממשפחת המלוכה האפגנית אשר שימש כראש ממשלת אפגניסטן בשנים 1953–1963 וכנשיא אפגניסטן משנת 1973 ועד הירצחו בהפיכה צבאית בשנת 1978. הוא עלה לשלטון כשהדיח בשנת 1973 את המלוכה של בן דודו מוחמד זאהיר שאה והצהיר על עצמו כנשיא המדינה.

ח'אן היה ידוע בשל גישתו הפרוגרסיבית ותמכתו בזכויות נשים, לאומיותו הפתאנית ותוכניות המודרניזציה שקידם בכלכלה האפגנית אשר העלו בכעשרות אחוזים את כוח העבודה המקומי.

== ביוגרפיה ==
נולד בקאבול בשנת 1909 למשפחת המלוכה. אביו כיהן כשגריר אפגניסטן בגרמניה ונרצח בברלין בשנת 1933. ח'אן עצמו התחנך בצרפת. בשנת 1939 קודם לדרגת סגן-אלוף בצבא ופיקד על גדוד בסמוך לקאבול. בשנים 1946–1948 כיהן כשר הביטחון, ולאחר מכן כשר הפנים בשנים 1949–1951. ב-1948 הוא שירת כשגריר אפגניסטן בצרפת. בשנת 1951 הועלה לדרגת גנרל.

בשנת 1953 ח'אן החל לכהן כראש ממשלה. כהונתו בת עשר השנים התאפיינה בחיזוק הקשר עם ברית המועצות, קידום הכלכלה וחיזוק זכויות הנשים. בנוסף על כך, הוא תמך בסיפוח הטריטוריות הפשטוניות בפקיסטן לשטח אפגניסטן. תמיכה זו הובילה לעימותים ומתיחויות בין שתי המדינות.

ב-27 באפריל 1978 המפלגה הקומוניסטית בהובלת נור מוחמד תרכי הדיחה את מוחמד דאוד שאה מהשלטון. כחלק מהפיכה צבאית אלימה התנקשו בחייו של דאוד והוציאו להורג את משפחתו. המפלגה הקומוניסטית קראה להפיכה בשם מהפכת סור ("מהפכת אפריל").

==קישורים חיצוניים==

* 
* 

==הערות שוליים==

קטגוריה:ראשי ממשלת אפגניסטן
קטגוריה:נשיאי אפגניסטן
קטגוריה:שרי חוץ
קטגוריה:מנהיגים שנרצחו
קטגוריה:קורבנות רציחות פוליטיות באפגניסטן
קטגוריה:פשטונים
קטגוריה:ילידי 1909
קטגוריה:נפטרים ב-1978
כריסטופר טוסלי

כריסטופר בנחמין טוסלי ריוס (בספרדית: Cristopher Benjamín Toselli Ríos; נולד ב-15 ביוני 1988) הוא כדורגלן צ'יליאני המשחק בעמדת השוער בפלסטינו.

==קריירת מועדונים==
טוסלי התחיל את הקריירה שלו במחלקת הנוער של אוניברסידד קאתוליקה. ב-25 בנובמבר 2007 טוסלי ערך את הופעת הבכורה שלו בקבוצה הבוגרת בניצחון 0-3 נגד קוקימבו אונידו. בעונת טוסלי קיבל את ההזדמנות כשוער ראשון, אך ביוני של אותה שנה נפצע בעת ששהה עם הנבחרת ונעדר שישה חודשים מהמגרשים. ב-5 בדצמבר 2010 טוסלי חזר לשחק במשחק הליגה האחרון של העונה בו ניצחה קאתוליקה 0-5 לאברטון. למרות שחזר מהפציעה, טוסלי איבד את מקומו בהרכב. ב-11 במאי 2011 טוסלי חזר להרכב של קאתוליקה.

בינואר טוסלי עזב את קאתוליקה לראשונה בקריירה שלו והושאל לאטלס מליגת העל המקסיקנית. טוסלי שיחק 7 משחקים במדי אטלס, אך הודח מההרכב לאחר שבאף אחד מהמשחקים לא הצליח לשמור על נקי.

בקיץ טוסלי חזר לצ'ילה והושאל לאברטון.

ב-22 בפברואר 2021, טוסלי הושאל לפלסטינו.

==קריירה בינלאומית==
בצעירותו, טוסלי שיחק בנבחרות הצעירות של צ'ילה. טוסלי נכלל בסגל נבחרת הנוער לקראת גביע העולם בכדורגל עד גיל 20 שנערך בשנת בו צ'ילה סימה במקום הרביעי וטוסלי נבחר לשוער המצטיין של הטורניר. טוסלי, אף שבר את שיא הדקות ללא ספיגה בטורניר כאשר שמר על שער נקי במשך 492 דקות ובכך שיפר את שיאו של קלאודיו טפארל הברזילאי ב-8 דקות. בשנת השתתף עם הנבחרת בגביע טולון.

ב-20 בינואר 2010 טוסלי ערך את הופעת הבכורה שלו בנבחרת צ'ילה בניצחון 1-2 נגד . טוסלי השתתף עם הנבחרת במונדיאל 2014, קופה אמריקה 2016 וגביע הקונפדרציות 2017.

==תארים==
; אוניברסידד קאתוליקה
*ליגת העל הצ'יליאנית: , קלאסורה , אפרטורה 
*קופה צ'ילה: 
*הסופר קאפ הצ'יליאני: 

; נבחרת צ'ילה
*קופה אמריקה: 2016

; אישיים
*שוער הטורניר בגביע טולון: 
*הכדורגלן הצ'יליאני של השנה: 

==קישורים חיצוניים==

קטגוריה:כדורגלנים צ'יליאנים
קטגוריה:שוערי כדורגל צ'יליאנים
קטגוריה:כדורגלני אוניברסידד קאתוליקה
קטגוריה:כדורגלני אטלס
קטגוריה:כדורגלני נבחרת צ'ילה
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:צ'יליאנים שנולדו ב-1988
קולה (סרביה)

קוּלָה (בסרבית קירילית: Кула, בסרבית בכתב לטיני: Kula) היא עיירה ורשות מקומית בסרביה, השוכנת במחוז באצ'קה המערבי אשר בפרובינציית וויבודינה, לגדות תעלת מים המקשרת בין הנהרות דנובה וטיסה.

==היסטוריה==
האזכור הראשון ליישוב במקום הוא מהמאה ה-16 עת נשלט האזור על ידי האימפריה העות'מאנית. במקום בנו העות'מאנים מצודה ויישוב התפתח מסביבה. שמו של היישוב נגזר מהמילה מצודה בטורקית עות'מאנית. במהלך המלחמה ההבסבורגית-עות'מאנית (1716–1718) נכבש היישוב על ידי צבא ממלכת הבסבורג, ובהמשך נותר בשטח הספר של הממלכה מתוקף הסכם שלום פוז'ארוואץ. במחצית השנייה של המאה ה-18 היגרו למקום משפחות מהמרחב הגרמני והם התגוררו לצד תושבים ממוצא הונגרי וסרבי. במקום היה מיעוט קטן של רוסינים ויהודים.

בהמשך נשלט האזור על ידי האימפריה האוסטרו-הונגרית ולאחר מלחמת העולם הראשונה נכללה קולה בשטחי ממלכת הסרבים, הקרואטים והסלובנים אשר הפכה בהמשך לממלכת יוגוסלביה. העיירה הפכה לצומת תעבורה מרכזי וצמחה בה תעשיית מתכת, טקסטיל, עיבוד עורות לצד טחנות רוח. באפריל 1941 במהלך מלחמת העולם השנייה תקפה גרמניה הנאצית את יוגוסלביה והכניעה את צבאה תוך ימים אחדים. אזור באצ'קה נמסר לחזקת הונגריה. ב-1944 שוחרר האזור על ידי כוחות הצבא האדום והפרטיזנים של טיטו. לאחר המלחמה נכלל היישוב בשטח הרפובליקה הפדרלית הסוציאליסטית של יוגוסלביה. בראשית שנות ה-90 של המאה ה-20, לאחר התפרקות יוגוסלביה עברה קולה לחזקת סרביה.

==הקהילה היהודית==
נוכחות יהודים ביישוב מתועדת עוד מ-1709, אך יש פרטים מעטים על קהילה זו. לפי תיעוד שמות משפחה על גבי מצבות נפטרים כגון השם "אלבחרי", מניחים החוקרים שככל הנראה מדובר ביהודים ספרדים שרובם עזבו את המקום לאחר מספר שנים ביחד עם העות'מאנים. במהלך המאה ה-18 היגרו למקום משפחות יהודיות מהמרחב הגרמני ומאוחר יותר מהמרחב ההונגרי. ב-1840 מוסד שטח מגודר לבית עלמין יהודי. קהילה ממוסדת נוסדה לקראת מחצית המאה ה-19. ב-1861 הוקם בית הכנסת הקהילתי. ב-1852 כיהן ברבנות אברהם הוכמוט. הוכמוט פתח בקולה בית ספר ללימודי יום בו לימדו יהדות ותכנים אוניברסליים. ב-1859 עבר הוכמוט לסגד ובמקומו מונה דוד בן יהודה שטראסר. ב-1866 נפתח במקום סניף של כל ישראל חברים ואליו הצטרפו כל בני הקהילה. ב-1880 מנתה הקהילה 348 נפשות, שהיוו כ-4 אחוזים מכלל האוכלוסייה. במהלך מלחמת העולם הראשונה נפלו בקרבות 4 מבני הקהילה כאשר לחמו בשורות הצבא האוסטרו-הונגרי. לקהילה זו השתייך מספר מצומצם של משפחות יהודיות מכפרי הסביבה: רוּסְקִי קְרְסְטוּר, נוֹבָה צְרְוֶונְקָה, טוֹרְזָ'ה (Torža) וקוּצוּרָה,

לאחר המלחמה חלה ירידה הדרגתית במספר בני הקהילה. ב-1931 נמנו בקולה 112 יהודים ובפרוץ מלחמת העולם השנייה מנתה הקהילה 124 נפשות. בני הקהילה הובלו למחנות ההשמדה כחלק משואת יהודי הונגריה. איש לא ניצל. ב-1948 הרסו השלטונות היוגוסלביים את מבנה בית הכנסת. בית העלמין היהודי עדיין מצוי בשטח העיירה (ברחוב Marta). נכון ל-2017 היה בית העלמין מגודר בגדר אבן אשר חלקה שבור, הוא לא היה נעול ולא מתוחזק. במקום תועדה צמחייה עבותה. בבית העלמין אותרו כ-150 מצבות ומהן זוהו 120 שהכיתוב עליהן היה בעברית, בגרמנית, בהונגרית ובסרבו-קרואטית.

== קישורים חיצוניים ==

* 
* 
* Aleksandra Terzić ,Željko Bjeljac,[http://www.kirj.ee/public/trames_pdf/2014/issue_1/Trames-2014-1-39-55.pdf The extermination of jewish population and heritage in BAČKA region of ap vojvodina-serbia] 
* [https://www.yadvashem.org/odot_pdf/Microsoft%20Word%20-%20767.PDF יהדות באצ'קה], באתר יד ושם

==הערות שוליים==

קולה
קולה
רולף פלטשר

רולף פלטשר מרטינס (בספרדית: Rolf Günther Feltscher Martínez; נולד ב-6 באוקטובר 1990) הוא כדורגלן ונצואלי-שווייצרי המשחק בדיסבורג בעמדת המגן השמאלי.

==קריירת מועדונים==
פלטשר התחיל את הקריירה שלו בקבוצת הנוער של גראסהופרס ציריך. בעונת , פלטשר ערך את הופעת הבכורה שלו בקבוצה הבוגרת בניצחון 0–2 נגד סנט גאלן.

בנובמבר סיכם את תנאיו בפארמה מהסרייה א' והוא חתם בה בתום העונה. בקיץ הושאל לפדובה עד לסיום העונה, אך בינואר שוחרר מהקבוצה והצטרף לגרוסטו.

ב-30 באוגוסט 2013 פלטשר חזר לשווייץ וחתם בלוזאן.

ב-19 באוגוסט 2014 פלטשר חתם בדיסבורג מהליגה השלישית. פלטשר היה שותף לחזרה של דיסבורג לבונדסליגה השנייה בתום העונה. ב-29 באוגוסט 2015 פלטשר הבקיע את שער הבכורה שלו בקריירה בתיקו 2-2 נגד גרויטר פירט.

ב-11 ביולי 2016 פלטשר חתם בחטאפה מהליגה השנייה בספרד. ב-31 בינואר 2017 הושאל לריאל סרגוסה.

את עונת התחיל כשחקן חופשי. ב-16 בנובמבר חתם בקארדיף סיטי.

ב-19 בדצמבר חתם בלוס אנג'לס גלאקסי מה-MLS, קבוצתו הראשונה מחוץ לאירופה. באפריל נפצע בכתפו ונעדר כארבעה חודשים מהמגרשים.
ב-23 בדצמבר 2020 חתם בוירצבורג קיקרס המבונדסליגה השנייה.

==קריירה בינלאומית==
בצעירותו, פלטשר שיחק בעל הנבחרות הצעירות של שווייץ ובשנת החליט ביחד עם אחיו פרנק לייצג את .

ב-15 בנובמבר 2011 פלטשר ערך את הופעת הבכורה שלו בנבחרת בניצחון 0–1 נגד במסגרת מוקדמות מונדיאל 2018. פלטשר נכלל בסגל הנבחרת לקראת קופה אמריקה 2016.

==קישורים חיצוניים==

קטגוריה:כדורגלנים שווייצרים
קטגוריה:כדורגלנים ונצואלים
קטגוריה:בלמי כדורגל שווייצרים
קטגוריה:בלמי כדורגל ונצואלים
קטגוריה:מגני כדורגל שווייצרים
קטגוריה:מגני כדורגל ונצואלים
קטגוריה:כדורגלני גראסהופרס ציריך
קטגוריה:כדורגלני פארמה
קטגוריה:כדורגלני פדובה
קטגוריה:כדורגלני גרוסטו
קטגוריה:כדורגלני לוזאן
קטגוריה:כדורגלני דיסבורג
קטגוריה:כדורגלני חטאפה
קטגוריה:כדורגלני ריאל סרגוסה
קטגוריה:כדורגלני קארדיף סיטי
קטגוריה:כדורגלני לוס אנג'לס גלאקסי
קטגוריה:כדורגלני נבחרת ונצואלה
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:ספורטאים זרים באיטליה
קטגוריה:ספורטאים שווייצרים בגרמניה
קטגוריה:ספורטאים שווייצרים בספרד
קטגוריה:ספורטאים זרים באנגליה
קטגוריה:ספורטאים זרים בארצות הברית
קטגוריה:שווייצרים שנולדו ב-1990
קטגוריה:ונצואלים שנולדו ב-1990
פרנצ'סקו הראשון ד'אסטה, דוכס מודנה

פרנצ'סקו הראשון ד'אסטה, דוכס מודנה (באיטלקית: Francesco I d'Este; 6 בספטמבר 1610 – 14 באוקטובר 1658), היה דוכס מודנה בין השנים 1629–1658.

== ביוגרפיה ==
פרנצ'סקו נולד ב-6 בספטמבר 1610 במודנה, לאלפונסו השלישי ד'אסטה, דוכס מודנה ולאיזבלה, נסיכת סבויה, בתם של קרלו אמנואלה הראשון, דוכס סבויה וקתרינה מיקאלה, נסיכת ספרד. בשנת 1629 התפטר אביו מתפקידו ונכנס למנזר, ופרנצ'סקו עלה לשלטון במקומו. במהלך המגפה של 1630–1631 מתו כ-70% מתושבי מודנה. לאחר פרוץ מלחמת שלושים השנים צידד פרנצ'סקו בספרד ופלש לדוכסות פארמה, אולם בעת ביקורו בספרד על מנת לתבוע את שכרו, הוא יכל רק לרכוש את קורג'ו על ידי תשלום של 230,000 פלורינים.

מאוחר יותר, בעקבות מלחמת קסטרו הראשונה, שבה פרנצ'סקו הצטרף לוונציה, פירנצה וצידד בדוכסי פארמה נגד משפחת ברבריני והאפיפיור אורבנוס השמיני, הוא ניסה לכבוש את פרארה, אולם המלחמה הסתיימה ללא כל רווח מסוים למודנה. מכיוון ששוב לא קיבל עזרה מספרד, פרנצ'סקו כרת ברית עם צרפת בסיועו של החשמן מזארין. לעומת זאת, כאשר הוא נכשל בכיבוש קרמונה, והיה נראה שהכף במלחמה נוטה לצד ספרד, חזר פרנצ'סקו וכרת עמם שוב ברית. מאוחר יותר הוא חזר לברית עם צרפת, על ידי שחיתן את בנו ויורשו אלפונסו עם לורה מרטינוצי, אחייניתו של מאזארן.

אחרי התנגדות מוצלחת לפלישה הספרדית משטחיהם במילאנו, הוא נלחם לצד צרפת, סבויה, וכבש את אלסנדריה וואלנצה בשנים 1656–1657 עם עזרת בנו. בשנת 1658 הוא כבש את מורטארה, אולם חלה במלריה, וב-14 באוקטובר 1658 מת בסנטיה, ובנו אלפונסו הרביעי ד'אסטה, דוכס מודנה עלה לשלטון במקומו.

למרות מיומנותו כמפקד צבאי, פרנצ'סקו היה ידוע עבור עמידתו בעקרונות דתיים. בנוסף, הוא העשיר את מודנה עם הבנייה של ארמון הדוכס של מודנה, תיאטרון דלה ספלטה הגדול, וילה דלה פנטטורורי, הרחבת הנמל בתעלת נביגליו ושיקום המצודה.

== משפחתו ==
בשנת 1631 התחתן פרנצ'סקו עם מריה קטרינה פארנזה, בתם של ראנוצ'ו הראשון פארנזה, דוכס פארמה ומרגריטה אלדוברנדיני, ממנה נולדו לו 9 ילדים:
* אלפונסו ד'אסטה, נסיך הכתר של מודנה (1632).
* אלפונסו הרביעי ד'אסטה, דוכס מודנה (1634–1662), התחתן עם לאורה מרטינוצי, והיה אביה של מרי ממודנה.
* איזבלה ד'אסטה, דוכסית פארמה (1635–1666), התחתנה עם ראנוצ'ו השני פארנזה, דוכס פארמה.
* אלאונורה ד'אסטה (1639–1640).
* טדאלדו ד'אסטה (1640–1643).
* אלמריגו ד'אסטה (1641–1660).
* אלאונורה ד'אסטה (1643–1722).
* מריה ד'אסטה (1644–1684), התחתנה עם ראנוצ'ו השני פארנזה, דוכס פארמה.
* טדאלדו ד'אסטה (1646).

בשנת 1648 התחתן פרנצ'סקו עם ויטוריה פארנזה, בתם של ראנוצ'ו הראשון פארנזה, דוכס פארמה ומרגריטה אלדוברנדיני, ממנה נולדה לו בת אחת:
* ויטוריה ד'אסטה (1649–1656).

בשנת 1654 התחתן פרנצ'סקו עם לוקרציה ברבריני, בתם של טדאו ברבריני ואנה קולונה, ממנה נולד לו בן אחד:
* רינלדו השלישי ד'אסטה, דוכס מודנה (1655–1737), התחתן עם שרלוטה פליציטס מבראונשווייג-לינבורג.

==אילן יוחסין==

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:בית אסטה
קטגוריה:אבירי מסדר גיזת הזהב
קטגוריה:ילידי 1610
קטגוריה:נפטרים ב-1658
מיכאיל פורצ'נקוב

מיכאיל יבגנייביץ' פּוֹרֶצֶ'נְקוֹב (ברוסית: Михаи́л Евге́ньевич Поре́ченков; נולד ב-2 במרץ 1969, לנינגרד, ברית המועצות) הוא במאי, מפיק ושחקן קולנוע ותיאטרון רוסי. התפרסם לאחר שגילם את התפקיד הראשי של סוכן שירות הביטחון הפדרלי אלכסיי ניקולאייב בסדרת הטלוויזיה סוכן ביטחון הפנים (199–-2005). בשנת 2008, פורצ'נקוב הפיק, ביים ושיחק בסרט D-Day (ברוסית: День Д), עיבוד רוסי מחודש לסרט הפעולה האמריקאי משנת 1985 "קומנדו".

== ביוגרפיה ==
הוא נולד ב-2 במרץ 1969 בלנינגרד. אביו היה מלח ואמו מהנדסת בניין. עד חמש שנים מיכאיל גם עם סבתו.

המשפחה עברה במהרה לוורשה והוא התחנך בבית ספר פולני, שסיים בשנת 1986.

לאחר מכן, נכנס לאקדמיה הצבאי-פוליטית בטאלין. עם זאת, טבעו חסר המנוח מנע ממנו להשלים את לימודיו במוסד החינוכי הזה: רק עשרה ימים לפני שחרורו, הוא גורש בשל הפרות רבות של כללי המשמעת. עם זאת, עדיין הצליח לרכוש הכשרה מסוימת.

הוא נשלח לשרת בצבא ברית המועצות, בגדוד ההנדסה הקרבית. לאחר שחרורו רצה להיות שחקן והוא התקבל ללימודים במכון VGIK. בשנת 1991 התקבל למכון לקולנוע ותיאטרון של לנינגרד (LGITMiK), אותו סיים בהצלחה בשנת 1996.

==קריירה==
בעודו סטודנט, הוא החל לשחק בהצגות תיאטרון. התפקיד הרציני הראשון שלו היה תפקידו של פוצו במחזה "מחכים לגודו". יחד איתו, השתתפו בהפקה גם שחקנים צעירים שהפכו עם השנים לשחקנים מפורסמים מאוד ברוסיה - מיכאיל טרוחין וקונסטנטין חבנסקי. השלישייה הם חברים טובים. הוא לא עבד בתיאטרון זמן רב, אף שהיה חבר בהרכב תיאטרון לנסובייט, שם מילא תפקידים רבים. כולל הצגת המשך ל"מחכים לגודו". על תפקידו הוא זכה בפרס "מסכת הזהב" - פרס כבוד בתיאטרון הרוסי.

בשנות התשעים המאוחרות פורצ'נקוב כיכב בכמה סרטים וסדרות, אבל עבודותיו לא היו ניכרות. ב-1999 החל להשתתף בצילומים לסדרת הטלוויזיה "כוח קטלני" ולסדרה "סוכן ביטחון הפנים". העבודה בסדרה זו הביאה לו את מרבית הפרסום. לאחר מכן הוא השתתף בפרויקטים מוצלחים רבים יותר כמו ליקווידציה, עם זאת, השחקן עדיין זכור לרוב הצופים ברוסיה כסוכן שירות הביטחון הפדרלי הרוסי, אלכסיי ניקולאייב, גיבור הסדרה.

בשנת 2008 הוא ביים ושיחק בסרט "יום D". בשנת 2017 הוא הצטלם בסרט "בני וורדלאק".

בשנת 2018 החל לשחק בסדרת הטלוויזיה "הגשר", המהווה גרסה רוסית לסדרת השוודית המצליחה. בשנת 2019 הצטלם לסדרת הטלוויזיה "פוליארני", שהושוותה לסדרה "פארגו".

ב־2020 כיכב לצדה של אירינה פגובה בסדרת הדרמה מבית VGTRK, "מתכון לאושר משפחתי".

==חייו האישיים==
היה נשוי פעמיים. יש לו חמישה ילדים: ורוורה - מנישואיו הראשונים, מריה, מיכאיל ופיוטר - מהשניים, ולדימיר - ילד לא חוקי, שנולד מחוץ לנישואים.

== קישורים חיצוניים ==

* 

==הערות שוליים==

קטגוריה:במאי קולנוע רוסים
קטגוריה:מנחי טלוויזיה רוסים
קטגוריה:מפיקי קולנוע רוסים
קטגוריה:רוסים שנולדו ב-1969
Ain't It Funny (Murder Remix)

(Ain't It Funny (Murder Remix הוא שיר של הזמרת והשחקנית ג'ניפר לופז בשיתוף הראפרים ג'ה רול וקדילאק טה. השיר הוא למעשה רמיקס לשיר "Ain't It Funny". גם הזמרת אשנטי תרמה את קולה לשיר אף על פי שלא קיבלה קרדיט בכותרת הראשית של השיר.

השיר הגיע אל המקום הראשון במצעד הבילבורד הוט 100, והרביעי במצעד הסינגלים הבריטי.

== רקע וכתיבה ==
השיר נכתב על ידי
הארבעה השרים את השיר, קורי רוני ואירווינג לורנצו. השיר הוא עיבוד מחדש של השיר "Flava in Ya Ear" של הראפר קרייג מאק ומבחינה לירית מדבר על להיפטר מבן זוג שממשיך לפשל כל הזמן.

השיר פורסם לראשונה ב-4 במרץ 2002 כסינגל הראשון מאלבום האוסף Irv Gotti Presents: The Inc של חברת התקליטים Murder Inc. Records, בה הייתה חתומה באותה תקופה לופז. במקביל השיר שוחרר גם כסינגל הראשון מתוך אלבום הרמיקסים של לופז J to tha L–O! The Remixes.

ג'ה רול אשר היה זה שעשה את הרמיקס לשיר אמר כי בהתחלה הצוות של לופז נתנו לו את השיר "סתם כדי לעשות ממנו רמיקס" אך כאשר העבודה שלו על השיר הסתיימה הוא טען כי יצא מזה משהו הרבה יותר גדול מזה.

== הצלחה ==
השיר זכה להצלחה רבה בארצות הברית כאשר הגיע שם למקום הראשון במשך מספר שבועות בניגוד לגרסה המקורית של השיר אשר לא נכנסה כלל למצעד. בעקבות יציאת השיר אלבומה השני J.Lo חזר בחזרה לעשירייה הפותחת במצעד האלבומים הרשמי של ארצות הברית.

הרמיקס הוא שילוב של מוזיקת פופ עם R&B. ג'ה רול אמר כי הוא ניסה "לשים אותה במקום שונה" מכיוון שלטענתו "המעריצים לא רוצים יותר את ג'יי לו של הפופ אלא את ג'יי לו של ה-R&B" כתוצאה מההצלחה של הרמיקס לשיר I'm Real אשר גם הכיל מוזיקת אר אנד בי. רול נהנה לעבוד עם לופז וכינה את שיתוף הפעולה ביניהם וכינה אותו "שיתוף פעולה אמיתי". ההצלחה של הרמיקס לשיר I'm Real הובילה את רול לעבוד גם על רמיקס לשיר הזה.

== מיקומי שיא ==

== קישורים חיצוניים ==

==הערות שוליים==

קטגוריה:שירי 2002
קטגוריה:סינגלים מ-2002
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי קורי רוני
קטגוריה:זוכי פרס בחירת הנוער: שירים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אפיק רקורדס
אנמרי סלינקו

אנמרי סלינקו (בגרמנית: Annemarie Selinko; 1 בספטמבר 1914 - 28 ביולי 1986) הייתה סופרת אוסטרית שהתפרסה בעיקר בשל ספרה "דזירה" העוסק בחייה של דזירה קלארי.

==ביוגרפיה==
סלינקו נולדה בווינה. אביה, פליקס, היה אחד משלושת הבעלים של חברת האופנה "האחים סלינקו". אמה הייתה גרטה וולף. משפחתה הייתה משפחה יהודית אולם בהמשך המירה את דתה לנצרות הפרוטסטנטית. אנמרי למדה בבית ספר יסודי בווינה, ולאחר מכן למדה שפות והיסטוריה באוניברסיטת וינה. לאחר כמה סמסטרים היא החלה לעבוד כעיתונאית, והייתה לכתבת לענייני אוסטריה של המגזין הצרפתי "L’Intransigeant". ב-1937 היא פרסמה בווינה את הרומן הראשון שלה "Ich war ein häßliches Mädchen" ("הייתי ילדה מכוערת"). הספר הפך מהר מאוד לרב מכר, תורגם ל-12 שפות, וגרם למבקרי הספרות להזכיר אותה בנשימה אחת עם ויקי באום. באותה שנה היא פגשה את הדיפלומט הדני ארלינג קריסטיאנסן בכנס סטודנטים בינלאומי, וב-1938 נישאה לו, קיבלה אזרחות דנית ועברה לקופנהגן.

ב-1938 היא פרסמה את הרומן השני שלה "Morgen ist alles besser" ("מחר יהיה טוב יותר"), אשר ב-1941 עובד בהולנד לסרט באותו השם. ב-1940 היא פרסמה את "Heut heiratet mein Mann" ("היום בעלי מתחתן") אשר ב-1956 עובד בגרמניה המערבית לסרט באותו השם. כאשר ב-1940 נכבשה דנמרק בידי גרמניה הנאצית, הצטרפה סלינקו לתנועת ההתנגדות הדנית. ב-1943 היא נכלאה בידי הגסטאפו, ויחד עם בעלה נמלטה לשוודיה בסירת דייגים. עד סוף המלחמה היא עבדה בסוכנות הידיעות בסטוקהולם, ובהמשך כמתורגמנית עבור הצלב האדום.

ב-1948 נולד בנה היחיד מיכאל, אשר נהרג בתאונה קטלנית בגיל צעיר. ב-1951 היא פרסמה את ספרה האחרון "דזירה" העוסק בחייה של דזירה קלארי, מי שהייתה ארוסתו של נפוליאון בונפרטה ובהמשך נישאה למצביא ז'אן בפטיסט ברנדוט, שהיה מאוחר יותר לקרל הארבעה עשר, מלך שוודיה. את הספר היא הקדישה לאחותה ליזלוטה שנרצחה בימי הנאצים. הספר היה לרב מכר ולספר המפורסם ביותר של סלינקו. הוא תורגם ל-24 שפות (ביניהן עברית), וב-1954 עובד בהוליווד לסרט באותו שם בכיכובם של מרלון ברנדו (כנפוליאון) וג'ין סימונס (כדזירה). היא המשיכה לגור בקופנהגן עד מותה ב-28 ביולי 1986 בגיל 72 ונקברה בפרבר הלרופ בקופנהגן.

==קישורים חיצוניים==
* [https://portal.dnb.de/opac.htm?method=simpleSearch&query=124132855 אנמרי סלינקו] בספרייה הלאומית הגרמנית 
* [https://www.wienerzeitung.at/themen_channel/wz_reflexionen/kompendium/319162_Erlesen-Wer-war-Annemarie-Selinko.html מי הייתה אנמרי סלינקו?] 
* 

קטגוריה:סופרים אוסטרים
קטגוריה:יהודים מומרים
קטגוריה:מתנצרות
קטגוריה:ילידות 1914
קטגוריה:אוסטרים שנולדו ב-1914
קטגוריה:אוסטריות שנפטרו ב-1986
IKMF

האיגוד הבינלאומי לקרב מגע (באנגלית: International Krav Maga Federation; בראשי תיבות: IKMF), הוא ארגון עולמי לאימוני קרב מגע, אשר נוסד בשנת 1995 במטרה להפיץ את קרב המגע ברחבי העולם. מייסד השיטה מאסטר אימי שדאור ליכטנפלד היה ממקימי הארגון יחד עם יו"ר האיגוד אבי מויאל, ממשיך דרכו וחזונו של ליכטנפלד.

== היסטוריה ==
אימי וחניכיו בכנס היסוד של האיגוד הבינלאומי לקרב מגע (1995 בערך)
האיגוד הבינלאומי, הוקם לאחר התפשטות הוראת קרב המגע ברחבי העולם. מאז הוקם האיגוד ועד היום, הוא מיוצג בכ-90 מדינות ביניהם: ישראל, אוסטרליה, צפון אמריקה, דרום ומזרח אסיה, המזרח הרחוק, ברוב מדינות האיחוד האירופי ובמדינות קומוניסטיות לשעבר (פולין, רוסיה והונגריה).

בשנת 2014 פיתח האיגוד (IKMF), שיטת אימון קרב מגע המיועדת למתאמנים נכים.

בשנת 2012 פותחה על ידי שלומי מויאל (מומחה ברמה 4) התוכנית "Stay Away" המיועדת לילדים ונשים	.

בשנת 2016 החלו לקיים הדרכות מקוונות (אונליין), באמצעות מערכות מולטימדיה מתקדמות (אפליקציה ייחודית המאפשרת למדריכים מכל העולם לבחון סטודנטים בכל העולם).

== פעילות האיגוד כיום ==
היקף פעילות האיגוד הבינלאומי הוא הגדול בארגוני הקרב-מגע הפועלים כיום בעולם. היקף הפעילות רחב וגלובלי וכולל מרכזים רבים בישראל (במודיעין, ירושלים וראשון לציון) ובלמעלה מ-70 מדינות בחמש יבשות, וחברים בו למעלה מ-95,000 חניכים. באיגוד חברים נשים גברים וילדים מכל שכבות האוכלוסייה - סטודנטים, אנשי צבא ומדריכים, קציני אכיפת חוק ומדריכים, קציני ביטחון, מדריכים אזרחיים ואנשים פרטיים שלומדים קרב-מגע לצורך הגנה עצמית.

IKMF פועל במגוון סקטורים; בסקטור הצבאי הכללי כמו גם יחידות מיוחדות ברחבי העולם, בסקטור אכיפת החוק, ובסקטור הפרטי כמו הגנה על מנהלים או אחמ"ים.

האיגוד מעניק תמיכה מקצועית למדריכי קרב מגע בשיטת אימי ההולכים במסלול המקצועי המותווה על ידו בארץ ובעולם ומשמש כארגון-גג לפעילויותיהם.

== פעילות הארגון ==

מבנה האיגוד, זהה בכל מדינה וכולל מנהל ארגון מקומי אשר מפקח על הארגון ועל המדריכים המקומיים הפועלים בהתאם לסטנדרטים הבינלאומיים אותם קבע האיגוד. מערכת הדירוג של IKMF מחולקת לארבע קבוצות עיקריות: מתלמד - רמות 1 עד 5 (צהוב עם פסים שחורים), בוגר - רמות 1 עד 5 (כחול עם פסים שחורים), מומחה - רמות 1 עד 5 דרגות (זהב ופסים אדומים), ואומן - רמות 1–2. הדרגות מוצגות על תלבושת המאמנים והמתאמנים בצבעים שונים ובהתאם לרמה. כל תעודה שהונפקה על ידי IKMF אושרה על ידי המאסטר ומייסד האיגוד ליכטנפלד וכך גם תוכנית העבודה על פיה נוהגים ברחבי העולם.

== ראו גם ==
* קרב מגע
* אימי שדאור ליכטנפלד

== קישורים חיצוניים ==
* 
* [http://www.dnaindia.com/health/report-krav-maga-israeli-self-defense-makes-it-big-in-mumbai-1964687 Krav Maga: Israeli Self-Defense makes it big in Mumbai], באתר dnaindia
* [http://business.inquirer.net/229944/krav-maga-means-business Krav Maga means business], באתר business.inquirer
* [https://www.apotheken-umschau.de/Politik-Soziales-Umwelt/Selbstverteidigung-Sich-richtig-wehren-540479.html Selbstverteidigung: Sich richtig wehren] , באתר apotheken-umschau

== הערות שוליים ==

2018 07
קטגוריה:קרב מגע